Maurizio Polsinelli

**Maurizio Polsinelli**, nado en Roma o 15 de decembro de 1972 e residente en Galicia, é un pianista, compositor, intérprete de harmonio e órgano, escritor, tradutor e profesor de italiano.

## Traxectoria 
Licenciado en Filoloxía Románica pola Universidade III de Roma e formado no conservatorio de música Santa Cecilia de Roma.

En Roma traballou como pianista clásico en varias agrupacións musicais, foi organista e intérprete de harmonio durante máis de 20 anos e cofundador do grupo de rock progressive Pane. Do 2009 é o disco *Corde e martello*, dúo piano e voz con Claudio Orlandi.

Reside en Galicia desde 2013 onde é profesor de italiano en varias institucións públicas e privadas e exerce de intermediario en programas Erasmus con Italia. Compón para piano, harmonio, piano e voz e tamén é arranxador musical.

É poeta en galego *con O deber do lume: "*unha especie de biografía lírica que está claramente contaminada polo eu poético, pola miña infancia na Roma máis urbana e pola miña memoria e experiencia persoal dos lugares onde ela se criou".

## Discografía con PANE 
* *Pane*, 2003
* *Tutta la dolcezza ai vermi*, 2008 

* *Orsa Maggiore*, 2011
* *Dismissione*, 2014

## Traballos con 2naFronteira 
2naFronteira é un dúo composto por el e Carmen Penim, o dúo creouse no 2008, cando ambos os dous inician a súa andaina xuntos en Italia, onde Carmen estaba a estudar canto.

Adoita tocar a versión portable do harmonio no proxecto "A voz da pedra" con 2naFronteira, conseguindo,&nbsp; unha particular conexión coa tradición folclórica galega. O proxecto inclúe tamén unha operación de recuperación deste instrumento. 

#### Discografía 
* *Humo en los ojos*. Italia, 2011.
* *Alma* (CD), 2013

* *Zapatiños para Díaz Castro* (CD), 2014. Quince poemas musicados.
* *Sons de Nós* (CD), 2015. *Arredor de Nós*. Concerto sobre a Xeración Nós polo seu centenario.

#### Proxectos 
* *Federico García Lorca. Amando en galego*, 2011. Os *Seis poemas galegos* musicalizados.
* *Os olhos de Pessoa. Autopsicografía*, 2014. Seis poemas de Fernando Pessoa musicalizados.

* *A voz da pedra,* 2015. Concerto para as igrexas, a recuperación do harmonio de igrexa para uso concertístico a través do proxecto.
* *Rosalía de Castro*, 2017. Poemas de *Cantares gallegos* musicalizados.

## Obra literaria 
### Poesía 
* *O deber do lume* (2022). A Coruña: Editorial Medulia. Prólogo de Xosé María Álvarez Cáccamo. 80 páxs. ISBN 978-84-19438-21-8.

* *Cartografía dos tránsitos* (2023). Tris Tram.

## Premios e recoñecementos 
* 2004: Mellor instrumentista no&nbsp; Premio Nazionale Un Giorno Insieme - Città di Sulmona. 
* 2005: XIX Premio Pavanello, xunto co grupo de rock progresivo PANE.

* 2013: O relato "Paola T." é seleccionado no III concurso literario "Il volo di Pegaso".
* 2016: Xuíz honorario do Couto Mixto, xunto a Carmen Penim, polo traballo de 2naFronteira.
* 2021: Finalista no III Premio de Poesía. Florencio Delgado Gurriarán con "Eu fun o meteorito".
* 2022: Finalista no IV Premio de Poesia Eduardo Pondal, con *O deber do lume*.
* 2022: IV Certame de poesía Torre de Caldaloba con *Cartografía dos tránsitos*.

## Notas 
## Véxase tamén 
### Ligazóns externas 
* Presentación de *O deber do lume*.